10/02/2010 | Administración LocalMunicipal
Oleiros
Urbanismo
Aprobación definitiva da modificación puntual do Plan xeral de ordenación municipal para descatalogación de varios elementos

ANUNCIO Ponse en coñecemento dos cidadáns para os efectos oportunos, que polo conselleiro de Medio Ambiente, Territorio e Infraestruturas, se dictou a orde que literalmente di: “Orde de 11 de xaneiro de 2010 sobre a aprobación definitiva da modificación puntual do Plan Xeral de Ordenación Municipal do Concello de Oleiros (A Coruña) para a descatalogación dos elementos B-76, B-77, B-78 e B-107. O Concello de Oleiros remite a modificación puntual referida para a súa aprobación definitiva, conforme ao artigo 85.5 da Lei 9/2002, do 30 de decembro, de Ordenación Urbanística e Protección do Medio Rural de Galicia. ANTECEDENTES 1. O Concello de Oleiros conta cun Plan Xeral de Ordenación Municipal, aprobado parcialmente por orde da CPTOPT de data 11.03.2009. Dentro desa aprobación parcial encóntrase incluído o documento de catálogo.2. A modificación proposta foi aprobada inicialmente polo Pleno do Concello o 30.04.2009. Sometida a información pública nos termos esixidos no artigo 85.2 da LOUG, non foi presentada alegación algunha, segundo a certificación expedida para tales efectos pola Secretaría Municipal, de data 18.09.2009.3. A Secretaría Xeral de Calidade e Avaliación Ambiental decidiu en data 24.08.2009, non someter a modificación puntual ao procedemento de avaliación ambiental estratéxica.4. No expediente constan os preceptivos informes: – Servizos xurídicos e técnicos municipais, nos termos establecidos no artigo 85.4 LOUG. – Demarcación de Estradas do Estado en Galicia do Ministerio de Fomento, de data 28.05.2009. – Da Dirección Xeral do Patrimonio Cultural da Consellería de Cultura e Turismo, en sentido favorable, de data 31.08.2009.5. O Pleno do Concello, en sesión que tivo lugar en data 30.09.2009, adoptou o acordo de aprobación provisional. CONSIDERACIÓNS E FUNDAMENTACIÓN Nesta mesma data, a Secretaría Xeral de Ordenación do Territorio e Urbanismo elevou informe-proposta de resolución do tenor literal seguinte: 1. Obxecto e descrición do proxecto. A modificación ten por obxecto a supresión do catálogo dos elementos denominados B-76 (casa en Batán), B-77 (casa en Fortaleza e xardíns), B-78 (casa en Fortaleza) e B-107 (casa “Os Madroños” en Fortaleza). 2. Razóns de interese público. A modificación tenta de posibilitar a execución polo Ministerio de Fomento do proxecto de ampliación de estrada N-VI, para mellorar a seguridade vial dun tramo da rede de alta siniestralidade. A execución dese proxecto de duplicación da calzada e ordenación de accesos na estrada, leva indefectiblemente consigo a demolición dos devanditos elementos. Segundo o informe elaborado polo Ministerio, non existen outros trazados alternativos. Estas razóns encaixan nas sinaladas no artigo 94.1 da LOUG como de interese público que obrigatoriamente haberán de concorrer en calquera proposta de modificación do planeamento.3. Análise da proposta. A modificación cínguese estritamente ao ámbito da protección histórico-patrimonial, sen implicacións relevantes dende unha perspectiva urbanística. Xa que logo, obrando no expediente informe favorable do órgano competente en relación coa protección e conservación do patrimonio, nada obsta á aprobación definitiva instada. A competencia para resolver sobre a aprobación definitiva das modificacións de planeamento xeral lle corresponde ó Conselleiro de Medio Ambiente, Territorio e Infraestruturas, de conformidade co disposto nos artigos 89 e 93.4 da LOUG e no artigo 1 de Decreto 316/2009, do 4 de xuño, polo que se establece a estrutura orgánica da Consellería de Medio Ambiente, Territorio e Infraestruturas. RESOLUCIÓN Visto canto antecede, RESOLVO: 1.º. Outorgar a aprobación definitiva á modificación puntual do Plan Xeral de Ordenación Municipal de Oleiros para a descatalogación dos elementos B-76, B-77, B-78 e B-107.2.º. Notifíquese esta orde ao Concello e publíquese no Diario Oficial de Galicia. Contra esta orde cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán dende o día seguinte ó da súa notificación, segundo dispoñen os artigos 10 e 46 da Lei 29/1998, de 13 de xullo, reguladora da xurisdicción contencioso-administrativa.” Oleiros, 29 de xaneiro de 2010. O alcalde-presidente Asdo.: Angel García Seoane